Malesian kansalliskirjasto

Malesian kansalliskirjasto (malaijiksi Perpustakaan Negara Malaysia (Ibu Pejabat); lyh. PNM; engl. National Library of Malaysia, lyh. NLM) on Malesian pääkaupungissa Kuala Lumpurissa toimiva kansalliskirjasto. Malesiassa säädettiin vapaakappaleita koskeva laki vuonna 1966. Sen mukaan kirjojen julkaisijoiden tuli antaa kaksi julkaisemaansa teoskappaletta Malesian kansalliskirjastolle. Tästä syystä perustettiin samana vuonna aluksi Malesian kansallisarkiston osana toiminut kansalliskirjasto. Erillistä Malesian kansalliskirjastoa koskeva säädös annettiin vuonna 1972. Sittemmin (1986) säädettiin, että kansalliskirjastolle tuli antaa viisi kappaletta painettuja julkaisuja ja kaksi muuten julkaistua teosta. Hallinnollisesti kirjasto toimii Malesian turismi-, taide- ja kulttuuriministeriön alaisuudessa. Kansalliskirjastoa johtaa Nafisah Ahmad. Malesian kansalliskirjasto toimii maassaan kirjojen ja muiden erillisteosten kansainvälisen ISBN-standarditunnuksen sekä sarjajulkaisujen ISSN-tunnuksen myöntäjänä. Malesialaisten lukutaito Yhdistyneiden kansakuntien kehitysohjelma UNEPin mukaan Malesian vähintään 15-vuotiaista asukkaista oli lukutaitoisia 93,1 prosenttia vuonna 2010. Lähteet Aiheesta muualla Kuvia tai muita tiedostoja aiheesta Malesian kansalliskirjasto Wikimedia Commonsissa